
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 467 

25 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία Εκκλησιαστικού Ιδρύματος 
με την επωνυμία «ΚΕΝΤΡΟΝ ΠΡΟΝΟΙΑΣ ΚΑΙ ΔΙΑ¬ 
ΚΟΝΙΑΣ ΑΠΟΡΩΝ ΤΟΥ ΕΝΟΡΙΑΚΟΥ ΙΕΡΟΥ ΝΑΟΥ 
ΑΓΙΟΥ ΝΙΚΟΛΑΟΥ ΛΑΡΙΣΗΣ ΤΗΣ ΙΕΡΑΣ ΜΗΤΡΟ- 

ΠΟΛΕΩΣ ΛΑΡΙΣΗΣ ΚΑΙ ΤΥΡΝΑΒΟΥ». 1 

Σύσταση και λειτουργία Εκκλησιαστικού Ιδρύματος με 
την επωνυμία «ΙΔΡΥΜΑ ΕΝΙΣΧΥΣΗΣ ΚΑΙ ΕΠΙΜΟΡ¬ 
ΦΩΣΗΣ ΤΟΥ ΕΦΗΜΕΡΙΑΚΟΥ ΚΛΗΡΟΥ ΤΗΣ ΙΕΡΑΣ 
ΜΗΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ». 2 
Σύσταση και λειτουργία Εκκλησιαστικού Ιδρύματος 
με την επωνυμία «ΦΙΛΟΞΕΝΙΑ - ΜΟΝΑΔΑ ΦΡΟΝΤΙ¬ 
ΔΑΣ ΗΛΙΚΙΩΜΕΝΩΝ ΚΑΙ ΣΤΕΓΗ ΑΣΘΕΝΩΝ (ΚΑΡΚΙ¬ 
ΝΟΠΑΘΩΝ ΚΑΙ ΑΡΡΩΣΤΩΝ ΚΑΙ ΣΥΓΓΕΝΩΝ) ΤΟΥ 
ΕΝΟΡΙΑΚΟΥ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΛΑ- 
ΡΙΣΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΡΙΣΗΣ ΚΑΙ 
ΤΥΡΝΑΒΟΥ». 3 


ΑΠΟΦΑΣΕΙ Σ 

(ΐ) 

Σύσταση και λειτουργία Εκκλησιαστικού Ιδρύματος με 
την επωνυμία «ΚΕΝΤΡΟΝ ΠΡΟΝΟΙΑΣ ΚΑΙ ΔΙΑΚΟΝΙΑΣ 
ΑΠΟΡΩΝ ΤΟΥ ΕΝΟΡΙΑΚΟΥ ΙΕΡΟΥ ΝΑΟΥ ΑΓΙΟΥ ΝΙ¬ 
ΚΟΛΑΟΥ ΛΑΡΙΣΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΛΑ- 
ΡΙΣΗΣ ΚΑΙ ΤΥΡΝΑΒΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του Νόμου 590/1977 «Περί καταστατικού Χάρτου 
της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας, που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους, προς το Χρι- 
στεπώνυμον της Εκκλησίας πλήρωμα, 

3. Την υπ’ αριθμ. 345/25.6.2013 Πράξιν και την υπ’ αριθμ. 
1038/367/9.12.2013 Πρότασιν του Σεβασμιωτάτου Μητρο¬ 
πολίτου Λαρίσης και Τυρνάβου Ιγνατίου, 


4. Την από 10.1.2014 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος, 

ΑΠΟΦΑΣΙΖΕΙ 

Συνιστά εις την Ιερόν Μητρόπολιν Λαρίσης και Τυρ¬ 
νάβου Εκκλησιαστικόν Ίδρυμα υπό την επωνυμίαν 
«ΚΕΝΤΡΟΝ ΠΡΟΝΟΙΑΣ ΚΑΙ ΔΙΑΚΟΝΙΑΣ ΑΠΟΡΩΝ ΤΟΥ 
ΕΝΟΡΙΑΚΟΥ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΛΑΡΙΣΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΡΙΣΗΣ ΚΑΙ ΤΥΡΝΑΒΟΥ», 
το οποίον θα λειτουργή ως εξηρτημένη Υπηρεσία του 
Νομικού Προσώπου της Ιερός Μητροπόλεως Λαρίσης 
και Τυρνάβου και θα εδρεύη εις την πόλιν της Λάρισας. 
Η οργάνωσις, διοίκησις, διαχείρισις και λειτουργία του 
Ιδρύματος τούτου θα διέπεται από τας διατάξεις του 
επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ 
ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ: 

«ΚΕΝΤΡΟΝ ΠΡΟΝΟΙΑΣ ΚΑΙ ΔΙΑΚΟΝΙΑΣ ΑΠΟΡΩΝ 
ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΛΑΡΙΣΗΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΡΙΣΗΣ ΚΑΙ ΤΥΡΝΑΒΟΥ 

Άρθρον1 

Τίτλος -Έδρα - Σφραγίς 

1. Εις την Ενορίαν του Ιερού Ναού Αγίου Νικολάου 
Λαρίσης της Ιερός Μητροπόλεως Λαρίσης και Τυρνά¬ 
βου, και υπό τον έλεγχον και την εποπτείαν της Ιε¬ 
ρός Μητροπόλεως ταύτης, συνίσταται Εκκλησιαστικόν 
Ίδρυμα υπό την επωνυμίαν: «ΚΕΝΤΡΟΝ ΠΡΟΝΟΙΑΣ ΚΑΙ 
ΔΙΑΚΟΝΙΑΣ ΑΠΟΡΩΝ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ 
ΛΑΡΙΣΗΣ» ως εξηρτημένη Υπηρεσία του Ιερού Ναού Αγί¬ 
ου Νικολάου Λαρίσης, αυτοτελούς διαχειρίσεως και μη 
κερδοσκοπικού χαρακτήρος, το οποίον θα διέπεται από 
τον παρόντα Κανονισμόν. 

2. Έδρα του Ιδρύματος τούτου είναι το παρεκκλήσιον 
της ενορίας του Αγίου Νικολάου επί της οδού Ροΐδου 5. 

3. Το ως άνω Προνοιακόν - Εκκλησιαστικόν - Πνευ¬ 
ματικόν - Πολιτιστικόν Ίδρυμα, εν συντομία "Κ.Π.Δ.Α. 
ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΛΑΡΙΣΗΣ" έχει ιδικήν 
του σφραγίδα στρογγύλην, εις την περιφέρειαν της 
οποίας αναγράφεται εις τρεις σειράς «Ιερά Μητρόπολις 
Λαρίσης και Τυρνάβου - Κ.Π.Δ.Α ΙΕΡΟΥ ΝΑΟΥ ΑΓΙΟΥ 
ΝΙΚΟΛΑΟΥ ΛΑΡΙΣΗΣ», εις το κέντρον δε αυτής φέρει 
την εικόνα του Αγίου Νικολάου. 

Άρθρον 2 

Σκοποί του Ιδρύματος 

Σκοποί του Ιδρύματος είναι οι κάτωθι: 
α) Η θεραπεία των πάσης φύσεως προνοιακών, πνευ¬ 
ματικών, λειτουργικών, φιλανθρωπικών, εκπαιδευτικών, 
κατηχητικών και υλικών αναγκών των πιστών της Ενορί¬ 
ας του Αγίου Νικολάου Λαρίσης, ως και παντός έχοντος 
ανάγκην πιστού προερχόμενου εκ της Ιεράς Μητροπό- 
λεως Λαρίσης και Τυρνάβου. 

β) Η καλλιέργεια και προώθηση της λατρευτικής ζωής, 
της φιλαδελφίας, της προς τους πάντας αγάπης και 
βοήθειας και της εκκλησιαστικής ευποιίας. 

γ) Η συνεργασία με τας κρατικός και λοιπός Αρχάς 
τας δημοσίας υπηρεσίας, περιφερειακός, και δημοτικάς 
αρχάς, πολιτιστικούς συλλόγους και ιδρύματα δια την 
οργάνωσιν από κοινού δραστηριοτήτων και πραγμα- 
τοποίησιν εκδηλώσεων δια την άνοδον του πνευματι¬ 
κού επιπέδου του λαού του Θεού, την προβολήν του 
Χριστιανικού Ορθοδόξου πολιτισμού και την έρευναν, 
ανάδειξιν, παρουσίασιν και προστασίαν της θρησκευτι¬ 
κής, πολιτιστικής, ιστορικής, λαογραφικής και φυσικής 
κληρονομιάς της ευρυτέρας περιοχής. 

δ) Η πραγματοποίησις ομιλιών, χριστιανικών συνάξεων 
και εκδρομών. 

ε) Η φιλοξενία εκδρομέων από άλλας Ιεράς Μητροπό- 
λεις, ενορίας, εκκλησιαστικά ιδρύματα και συλλόγους. 

στ) Οποιαδήποτε άλλη κοινωφελής και σχετική με 
τα ως άνω ενέργεια την οποίαν ήθελεν αποφασίσει το 
Διοικητικόν Συμβούλιον του Ιδρύματος. 

Αρθρον 3 

Μέσα δια την επίτευξιν των σκοπών 

Οι ανωτέρω σκοποί επιτυγχάνονται: 
α) Δια της αξιοποιήσεως του ανθρωπίνου δυναμικού 
της ενορίας και της αιτήσεως συνδρομής υπό ικανών 
πνευματικών ανθρώπων, κληρικών και λαϊκών. 

β) Δια της διοργανώσεως τμημάτων καλλιτεχνικών 
και επιστημονικών δραστηριοτήτων. 

γ) Δια της οργανώσεως φιλανθρωπικών, ψυχαγωγικών, 
πολιτιστικών εκδηλώσεων και εκθέσεων. 

δ) Δια της λειτουργίας αιθούσης δεξιώσεων, μνημο¬ 
συνών κ.λπ. 

ε) Δια της λειτουργίας ενοριακού συσσιτίου, 
στ) Δια της υλοποιήσεως Ευρωπαϊκών προγραμμάτων, 
ζ) Δια παντός ετέρου πρόσφορου μέτρου, το οποίον 
ήθελεν αποφασίσει εκάστοτε το Διοικητικόν Συμβούλιον 
του Ιδρύματος (Κ.Π.Δ.Α.). 

Αρθρον 4 

Οργάνωσις - Διοίκησις - 
Διοικητικόν Συμβούλιον 

1. Το Ίδρυμα τελεί υπό την πνευματικήν εποπτείαν 
και τον έλεγχον της Ιεράς Μητροπόλεως Λαρίσης και 
Τυρνάβου και διοικείται από πενταμελές Διοικητικόν 
Συμβούλιον, που απαρτίζεται από: 

α) Τον εκάστοτε Μητροπολίτη της Ιεράς Μητροπόλε¬ 
ως Λαρίσης και Τυρνάβου, ως Πρόεδρον. 

β) Του Προϊσταμένου του Ιερού Ναού Αγίου Νικολάου 
Λαρίσης. 

γ) Εν μέλος του εκάστοτε Εκκλησιαστικού Συμβουλίου, 
δ) Δύο μέλη άνδρες ή γυναίκες εκ των ενοριτών, έχο¬ 
ντας καλή την έξωθεν μαρτυρία άτομα, ανεπίληπτα, 
δεδοκιμασμένου ήθους και προσφοράς προς την κοι¬ 


νωνίαν, έχοντα υγιές εκκλησιαστικόν φρόνημα και με 
διάθεσιν προσφοράς προς τοίδρυμα, ως έχοντα ιδιαιτέ¬ 
ραν σχέσιν με τον Ιερόν Ναόν Αγίου Νικολάου Λαρίσης. 

2. Τα ως άνω δύο τακτικά μέλη του Δ.Σ. προτείνο- 
νται εγγράφως υπό του Προέδρου του Εκκλησιαστικού 
Συμβουλίου και διορίζονται δια μίαν τριετίαν υπό του 
Σεβασμιωτάτου Μητροπολίτου Λαρίσης και Τυρνάβου. 
Οι διορισθέντες δύνανται να επαναδιορισθούν. Τα μέλη 
του Συμβουλίου δεν απαγορεύεται να είναι μεταξύ των 
σύζυγοι είτε συγγενείς εξ αίματος ή εξ αγχιστείας. 

3. Εις την πρώτην συνεδρίασιν το Δ.Σ. του Ιδρύματος 
εκλέγει με ψηφοφορίαν τον Αντιπρόεδρον, τον Γραμ- 
ματέα και τον Ταμίαν και αναφέρει το αποτέλεσμα 
της εκλογής εις την Ιεράν Μητρόπολιν Λαρίσης και 
Τυρνάβου. 

4. Ο Πρόεδρος του Δ.Σ.: 

α)Έχει την ευθύνην όλων των εκδηλώσεων του Ιδρύ¬ 
ματος και τα μέλη του Δ.Σ προς υλοπο ίησιν των σκοπών 
του. 

β) Εκπροσωπεί τοίδρυμα ενώπιον πάσης Διοικητικής, 
Δικαστικής, Εκκλησιαστικής και οποιοσδήποτε άλλης 
Αρχής και εις τας σχέσεις του με τα άλλα Ιδρύματα, 
οργανισμούς, νομικά και φυσικά πρόσωπα. 

γ) Λαμβάνει γνώσιν όλων των εισερχομένων και εξερ- 
χόμενων εγγράφων του Ιδρύματος και συνυπογράφει 
μετά του Ταμίου τα οικονομικής φύσεως έγγραφα. 

δ) Συγκαλεί το Δ.Σ εις συνεδριάσεις, διευθύνει τας 
συζητήσεις και συνυπογράφει μετά του γραμματέως 
τα πρακτικά των συνεδριάσεων. 

5. Ο Γραμματεύς του Δ.Σ.: 

Ο Γ ραμματεύς τηρεί το βιβλίον πρωτοκόλλου, συ¬ 
ντάσσει την αλληλογραφίαν του Ιδρύματος την οποίαν 
συνυπογράφει με τον Πρόεδρον. Επίσης τηρεί το βιβλίον 
πρακτικών των συνεδριάσεων του Δ.Σ., συνυπογράφει 
με τον Πρόεδρον τα εν λόγω πρακτικά, τα οποία συ¬ 
ντάσσει και φυλάττει σε ασφαλές μέρος την σφραγίδα 
του ιδρύματος. 

6. Ο Ταμίας του Δ.Σ.: 

α) Τηρεί το Βιβλίον Ταμείου, καθώς και τα Διπλότυπα 
Γραμμάτια Εισπράξεων και Εντάλματα Πληρωμών, τα 
οποία συνυπογράφει μετά του Προέδρου. 

β) Εισπράττει με Διπλότυπα Γραμμάτια Εισπράξεων 
πάν έσοδον του Ιδρύματος. 

γ) Διενεργεί τας πληρωμάς που αποφασίζει το Δ.Σ. 
βάσει Διπλοτύπων Ενταλμάτων Πληρωμών, τα οποία 
επίσης συνυπογράφει μετά του Προέδρου, όπως άλλω¬ 
στε και όλα τα οικονομικής φύσεως έγγραφα. 

δ) Ευθύνεται δια την φύλαξιν των χρημάτων, διενερ¬ 
γεί καταθέσεις και αναλήψεις χρημάτων μόνον κατόπιν 
αποφάσεως του Δ.Σ. και γενικά διαχειρίζεται κατά την 
υπόδειξιν του Προέδρου του Δ.Σ. την περιουσίαν του 
Ιδρύματος. 

ε) Επίσης, τηρεί το Βιβλίον Κτηματολογίου και το 
Βιβλίον Υλικού του Ιδρύματος. 

7. Ο Αντιπρόεδρος του Δ.Σ.: 

Ο Αντιπρόεδρος αναπληρώνει τον Πρόεδρο, όταν αυ¬ 
τός κωλύεται ή απουσιάζει, ως προς την αρμοδιότητα 
συγκλήσεως και διευθύνσεως των συνεδριάσεων του 
Δ.Σ. Κάθε άλλη αναπλήρωση του Προέδρου από τον 
Αντιπρόεδρο, απαιτεί την προηγούμενη έγγραφη εντολή 
του Προέδρου. Εάν ο Πρόεδρος βρίσκεται σε αδυναμία 
χορηγήσεως εγγράφου εντολής, λόγω ανωτέρας βίας 

(π.χ. ασθένεια), και πρέπει να αντιμετωπισθεί επείγουσα 
κατάσταση, την έγγραφη εντολή αναπληρώνει ειδικά 
αιτιολογημένη απόφαση του Δ.Σ. 

Άρθρον 5 

Αρμοδιότητες - Καθήκοντα του Δ.Σ. 

1. Το Διοικητικόν Συμβούλιον του Κ.Π.Δ.Α. έχει τας ως 
κάτωθι αρμοδιότητας: 

α) Συνέρχεται τακτικώς κατά μήνα και εκτάκτως όταν 
παρίσταται ανάγκη ύστερα από πρόσκλησιν του Προ¬ 
έδρου. 

β) Αποφασίζει δια κάθε θέμα, το οποίον αφορά εις 
την εκπλήρωσιν των σκοπών του Ιδρύματος. 

γ) Συνεργάζεται μετά του Μητροπολιτικού Συμβουλίου 
της Ιεράς Μητροπόλεως Λαρίσης και Τυρνάβου, με το 
Εκκλησιαστικόν Συμβούλιον του Ιερού Ναού Αγίου Νικο¬ 
λάου Λαρίσης, με πολιτιστικούς, επιστημονικούς, φιλαν¬ 
θρωπικούς συλλόγους και ιδρύματα, καθώς και με την 
τοπικήν αυτοδιοίκησιν και τους τοπικούς φορείς δια την 
προαγωγήν και επίτευξιν των σκοπών του Ιδρύματος. 

δ) Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Ιδρύματος. 

ε) Καταρτίζει τον ετήσιον Προϋπολογισμόν και Απο¬ 
λογισμόν, τους οποίους και υποβάλλει προς έγκρισιν 
εις το Μητροπολιτικόν Συμβούλιον. 

στ) Δύναται να παραχωρή μέρος των κτιριακών του 
εγκαταστάσεων δωρεάν προς χρήσιν εις τοπικούς φο¬ 
ρείς δια την πραγματοποίησιν εκδηλώσεων, υπό την 
προϋπόθεσιν ότι δεν παραβιάζονται η ιερότης του 
χώρου, η καθαριότης, οι σκοποί του Ιδρύματος και το 
πρόγραμμα Λειτουργίας αυτού. 

ζ) Δεν δύναται να παραχώρηση μόνιμον στέγασιν εις 
άλλους φορείς, είτε δωρεάν, είτε επ’ ενοικίω. 

η) Δύναται να παράσχη προς στέγασιν δωρεάν τμή¬ 
μα αιθούσης ή αίθουσαν του κτιρίου αυτού εις πολι¬ 
τιστικούς συλλόγους και εκκλησιαστικά ή άλλα ευαγή 
ιδρύματα, προς προσωρινήν χρήσιν και δια την δωρεάν 
έκθεσιν ιστορικού, λαογραφικού, φωτογραφικού ή άλλου 
υλικού, το οποίον δεν έχουν παραχωρήσει εις τοΊδρυμα, 
κατόπιν σχετικής προς τούτο ως προς την χρονικήν 
διάρκειαν συμφωνίας, με ευθύνην όμως των ως άνω 
πολιτιστικών συλλόγων ή ιδρυμάτων. 

θ) Επιλαμβάνεται κάθε υποθέσεως, η οποία αφορά εις 
την ενδεχομένην συμπληρωματικήν ανέγερσιν κτιριακών 
εγκαταστάσεων. 

ι) Το Δ.Σ. δύναται επίσης να συγκροτήσει υποε- 
πιτροπάς κατά τομείς Διακονίας, να καθορίζει τας 
αρμοδιότητάς των και να διορίζει τους υπευθύνους 
και το προσωπικόν αυτών, εκτιμάν το ήθος, την πνευ¬ 
ματικήν κατάρτισιν και την προσφοράν των προς το 
Ιδρυμα. 

ια) Δύναται δε να προσλαμβάνη έμμισθον προσωπικόν, 
αναλόγως των στόχων και των προγραμμάτων του. 

ιβ) Αποφασίζει δια πάν έτερο θέμα, το οποίον δεν 
προβλέπεται από τον παρόντα Κανονισμόν. 

2. Οι αποφάσεις του Δ.Σ. υποβάλλονται προς έγκρισιν 
υπό του Μητροπολιτικού Συμβουλίου. 

Αρθρον 6 
Τηρούμενα βιβλία 

ΤοΊδρυμα έχει ιδίαν διαχείρισιν, τηρεί δε με την μέρι¬ 
μναν του Δ.Σ. τα Διαχειριστικά αυτού βιβλία, συμφώνως 
προς το σύστημα τηρήσεως των λογιστικών βιβλίων 
των Εκκλησιαστικών Νομικών Προσώπων, θεωρημένα 


δια πάσαν νόμιμον χρήσιν υπό της Ιεράς Μητροπόλεως 
Λαρίσης και Τυρνάβου, ήτοι: 

α) Βιβλίο ν Πρωτοκόλλου αλληλογραφίας. 

β) Βιβλίον Πρακτικών των Συνεδριάσεων του Διοικη¬ 
τικού Συμβουλίου. 

γ) Βιβλίον Ταμείου και Διπλότυπα Γραμμάτια Εισπρά¬ 
ξεων και Εντάλματα Πληρωμών, τα οποία είναι εκτελε¬ 
στέα εφ’ όσον φέρουν την υπογραφήν του Προέδρου 
και του Ταμίου του Ιδρύματος. 

δ) Βιβλίον Κτηματολογίου, εις το οποίον αναγράφεται 
άπασα η ακίνητος περιουσία του Ιδρύματος. 

ε) Βιβλίον Υλικού, εις το οποίον αναγράφεται άπασα 
η κινητή περιουσία. 

στ) Φακέλους αρχείου. 

Αρθρον 7 

Πόροι του Ιδρύματος 

Πόροι του Ιδρύματος είναι: 

1. Επιχορηγήσεις υπό της Ενορίας (Αγίου Νικολάου 
Λαρίσης). 

2. Τα πάσης φύσεως έσοδα εκ των δεξιώσεων, μνη¬ 
μοσυνών και άλλων εκδηλώσεων εις την αίθουσαν του 
Ιδρύματος. 

3. Αι πρόσοδοι εκ της πραγματοποιήσεως εκδηλώσε¬ 
ων, λαχειοφόρων αγορών, εράνων νομίμως διενεργου- 
μένων, εκθέσεων και άλλων εκδηλώσεων. 

4. Κληρονομίαι, κληροδοσίαι και δωρεαί, υπέρ του 
Ιδρύματος και τα εξ αυτών προερχόμενα έσοδα. 

5. Κρατικοί επιχορηγήσεις εκ μέρους της Κεντρικής, 
Αποκεντρωμένης και Τοπικής Αυτοδιοικήσεως, Οργανι¬ 
σμών και άλλων Νομικών Προσώπων Δημοσίου ή Ιδιω¬ 
τικού Δικαίου, επιχορηγήσεις και συνδρομαί εκ μέρους 
φυσικών προσώπων και πάσα νόμιμος επιχορήγησις εκ 
προγραμμάτων Δημοσίων Επενδύσεων ή εξ υλοποιήσε- 
ως Ευρωπαϊκών προγραμμάτων. 

6. Παν έτερον έσοδον, το οποίον δεν προβλέπεται 
ανωτέρω και προέρχεται εκ χρηστής και νομίμου πηγής. 

Άρθρον 8 
Διάθεσις πόρων 

Α. Οι ανωτέρω πόροι του Ιδρύματος διατίθενται κατό¬ 
πιν αποφάσεως του Δ.Σ. προς εκπλήρωση των σκοπών 
του Ιδρύματος και την απόκτηση και διατήρηση των 
κατάλληλων μέσων για την εκπλήρωση των σκοπών 
αυτού, ήτοι: 

1. Δια την επισκευήν - ανακαίνισιν του κτιριακού συ¬ 
γκροτήματος του Κ.Π. Δ.Α. του Ιερού Ναού Αγίου Νικο¬ 
λάου Λαρίσης. 

2. Δια τον εξοπλισμόν των εγκαταστάσεων αυτού και 
την προμήθειαν βιβλίων, εντύπων και άλλων υλικών απα¬ 
ραιτήτων δια την ομαλήν λειτουργίαν του. 

3. Δια την καθαριότητα και την ευπρέπεια των χώρων 
του Ιδρύματος. 

4. Δια την διοργάνωσιν εορτών, ομιλιών, συνεδρίων, 
εκδηλώσεων, εκδρομών και εν γένει δραστηριοτήτων 
απαραιτήτων δια την επιτυχίαν των σκοπών του. 

5. Δια την καταβολήν της μισθοδοσίας του εμμίσθου 
προσωπικού. 

6. Δια την φιλοξενίαν ομιλητών, χορωδιών, νέων κ.α. 

7. Δια την συμμετοχήν εις προγράμματα που άπτονται 
των σκοπών του. 

8. Δια τας ανάγκας συντηρήσεως και λειτουργίας των 
κτιριακών εγκαταστάσεων του Ιδρύματος. 

9. Δια την εκτύπωσιν έντυπων εχόντων σκοπόν και 
στόχον την ομαλήν λειτουργίαν και προώθησιν του επι- 
τελούμενου υπό του "Κ.Π.Δ.Α." έργου του και διανομήν 
εις τους συνδρομητάς. 

Β. Το τυχόν χρηματικόν πλεόνασμα από την οικονομι¬ 
κήν διαχείρισιν, το οποίον υπερβαίνει το ποσόν περί του 
οποίου αποφασίζει το Δ.Σ, κατατίθεται εις λογαριασμόν 
Τραπέζης εις το όνομα του Ιδρύματος. 

Άρθρον 9 

Δωρηταί - Ευεργέται 

Το Διοικητικόν Συμβούλιον του Ιδρύματος δύναται να 
ανακήρυξη Δωρητάς και Ευεργέτας, είτε εν ζωή είτε 
μετά θάνατον, πρόσωπα τα οποία εβοήθησαν υλικώς 
ή ηθικώς το Ίδρυμα, αναγράφον τα ονόματα αυτών εις 
σχετικήν θέσιν της μεγάλης αιθούσης του Ιδρύματος. 

ΤΕΛΙΚΑΙ ΔΙΑΤΑΞΕΙΣ 

Αρθρον 10 

Τροποποίησις του Κανονισμού 

Ο παρών Κανονισμός τροποποιείται υπό της Ιεράς Συ¬ 
νόδου της Εκκλησίας της Ελλάδος, κατόπιν προτάσεως 
του Διοικητικού Συμβουλίου του Ιδρύματος (Κ.Π.Δ.Α.) 
και αιτιολογημένης αποφάσεως του Εκκλησιαστικού 
Συμβουλίου του Ιερού Ναού Αγίου Νικολάου Λαρίσης, τη 
εγκρίσει του Σεβασμιωτάτου Μητροπολίτου Λαρίσης και 
Τυρνάβου και του οικείου Μητροπολιτικού Συμβουλίου. 

Αρθρον 11 

Κατάργησις του Ιδρύματος 

1. Το παρόνΊδρυμα καταργείται υπό της Ιεράς Συνόδου 
της Εκκλησίας της Ελλάδος, κατόπιν προτάσεως του Δι¬ 
οικητικού Συμβουλίου του Ιδρύματος και αιτιολογημένης 
αποφάσεως του Εκκλησιαστικού Συμβουλίου του Ιερού 
Ναού Αγίου Νικολάου Λαρίσης, τη εγκρίσει του Σεβα- 
σμιωτάτου Μητροπολίτου Λαρίσης και Τυρνάβου και του 
οικείου Μητροπολιτικού Συμβουλίου, όταν παρεκκλίνει του 
σκοπού του, ή καθίσταται ανέφικτος η λειτουργία του. 

2. Εις κάθε περίπτωσιν καταργήσεως του Ιδρύματος 
παν κινητόν ή ακίνητον περιουσιακόν αυτού στοιχείον, 
καθώς και κάθε δικαίωμα και αξίωσις αυτού, ακόμη και 
οικονομική, ανήκει εις το νομικόν πρόσωπον της Ενορίας 
Ιερού Ναού Αγίου Νικολάου Λαρίσης. 

Αρθρον 12 

Ισχύς του Κανονισμού 

Ο παρών Κανονισμός, όπως και κάθε τροποποίηση 
του Κανονισμού, καθώς και η κατάργηση του Ιδρύματος 
ισχύει από της δημοσιεύσεως αυτού εις την Εφημερίδα 
της Κυβερνήσεως. Ο Κανονισμός επίσης δημοσιεύεται 
και δια του επισήμου Δελτίου της Εκκλησίας της Ελ¬ 
λάδος «ΕΚΚΛΗΣΙΑ». 

Αρθρον 13 
Κάλυψις δαπάνης 

Εκ της δημοσιεύσεως των διατάξεων του παρόντος 
Κανονισμού δεν προκαλείται δαπάνη εις βάρος του προ¬ 
ϋπολογισμού του νομικού προσώπου της Ιεράς Μητρο- 
πόλεως Λαρίσης και Τυρνάβου ή της Ενορίας του Ιερού 
Ναού Αγίου Νικολάου Λαρίσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 14 Ιανουάριου 2014 
Ο Πρόεδρος 

ί Ο Αθηνών ΙΕΡΩΝΥΜΟΣ 


( 2 ) 

Σύσταση και λειτουργία Εκκλησιαστικού Ιδρύματος με 
την επωνυμία «ΙΔΡΥΜΑ ΕΝΙΣΧΥΣΗΣ ΚΑΙ ΕΠΙΜΟΡΦΩ¬ 
ΣΗΣ ΤΟΥ ΕΦΗΜΕΡΙΑΚΟΥ ΚΛΗΡΟΥ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του Νόμου 590/1977 «Περί καταστατικού Χάρτου 
της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον πλήρωμα, οι οποίες απορρέουν από 
τας Ευαγγελικός Επιταγάς, τους Ιερούς Κανόνες και 
τους Νόμους του Κράτους, 

3. Την υπ’ αριθμ. 236/14.1.2014 Πράξιν και την υπ’ αριθμ. 
38/10.1.2014 Πρότασιν του Σεβασμιωτάτου Μητροπολίτου 
Δημητριάδος και Αλμυρού Ιγνατίου, 

4. Την υπ’ αριθμ. 9/2014 Γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας 
της Ελλάδος, 

ΑΠΟΦΑΣΙΖΕΙ 

Συνιστά εις την Ιεράν Μητρόπολιν Δημητριάδος και 
Αλμυρού Εκκλησιαστικόν Ίδρυμα υπό την επωνυμίαν 
«ΙΔΡΥΜΑ ΕΝΙΣΧΥΣΗΣ ΚΑΙ ΕΠΙΜΟΡΦΩΣΗΣ ΤΟΥ ΕΦΗΜΕ- 
ΡΙΑΚΟΥ ΚΛΗΡΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΔΗΜΗ¬ 
ΤΡΙΑΔΟΣ ΚΑΙ ΑΛΜΥΡΟΥ», το οποίον θα λειτουργή ως 
εξηρτημένη Υπηρεσία του Νομικού Προσώπου της Ιεράς 
Μητροπόλεως Δημητριάδος και Αλμυρού και θα εδρεύη 
εις την πάλιν του Βόλου. Η οργάνωσις, διοίκησις, διαχεί- 
ρισις και λειτουργία του Ιδρύματος τούτου θα διέπεται 
από τας διατάξεις του επομένου Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑ 
«ΙΔΡΥΜΑ ΕΝΙΣΧΥΣΗΣ ΚΑΙ ΕΠΙΜΟΡΦΩΣΗΣ ΕΦΗΜΕΡΙΑΚΟΥ 
ΚΛΗΡΟΥ» ΤΗΣ ΙΕΡΑΣ ΜΗΤΡΟΠΟΛΕΩΣ 
ΔΗΜΗΤΡΙΑΔΟΣ ΚΑΙ ΑΛΜΥΡΟΥ 

Αρθρο 1 

ΣΥΣΤΑΣΗ -ΕΠΩΝΥΜΙΑ -ΕΔΡΑ -ΣΦΡΑΓΙΔΑ 

Στην περιφέρεια της Ιεράς Μητροπόλεως Δημητριάδος 
και Αλμυρού και υπό την πνευματική, διοικητική επίβλεψη 
και εποπτεία αυτής συνιστάται Εκκλησιαστικό Ίδρυμα, 
με την επωνυμία «ΙΔΡΥΜΑ ΕΝΙΣΧΥΣΗΣ ΕΦΗΜΕΡΙΑΚΟΥ 
ΚΛΗΡΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ 
ΑΛΜΥΡΟΥ», το οποίο θα λειτουργεί ως εξηρτημένη υπη¬ 
ρεσία του Νομικού Προσώπου της Ιεράς Μητροπόλεως 
Δημητριάδος και Αλμυρού, αυτοτελούς διαχείρισης και 
μη κερδοσκοπικού χαρακτήρος και θα διέπεται από τις 
διατάξεις του παρόντος Κανονισμού.Έδρα του Ιδρύματος 
τούτου είναι ο Βόλος Μαγνησίας και ειδικότερα τα γρα¬ 
φεία της Ιεράς Μητροπόλεως Δημητριάδος και Αλμυρού. 

Το Ίδρυμα έχει ιδία σφραγίδα με δύο επάλληλους 
κύκλους. Στον μεν εξωτερικό κύκλο αναγράφονται οι λέ¬ 
ξεις «ΙΕΡΑ ΜΗΤΡΟΠΟΛΙΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ», 
στον δε εσωτερικό κύκλο η επωνυμία του Ιδρύματος 
«ΙΔΡΥΜΑ ΕΝΙΣΧΥΣΗΣ ΚΑΙ ΕΠΙΜΟΡΦΩΣΗΣ ΕΦΗΜΕΡΙΑΚΟΥ 
ΚΛΗΡΟΥ». 

Αρθρο 2 

ΣΚΟΠΟΙ ΤΟΥ ΙΔΡΥΜΑΤΟΣ 

Σκοποί του Ιδρύματος είναι: 

Α) Η εν γένει συμβοΛή στην πληρέστερη και αρτιότερη 
πνευματική, ποιμαντική, ιεραποστολική, κοινωνική και 
φιλανθρωπική διακονία των Ιερέων της Ιερός Μητρο- 
πόλεως Δημητριάδος και Αλμυρού, στο πλαίσιο της 
Ορθόδοξης Πίστης, παράδοσης και διδασκαλίας. 

Β) Η παροχή παντός είδους οικονομικής βοήθειας 
στους Ιερείς της Ιερός Μητροπόλεως Δημητριάδος και 
Αλμυρού, που χρειάζονται αρωγή. 

Γ) Η συμπαράσταση στα προβλήματα που αντιμετω¬ 
πίζουν οι Ιερείς και οι οικογένειες τους. 

Δ) Η διοργάνωση σεμιναρίων, ομιλιών και παντός εί¬ 
δους εκδηλώσεων για την επιμόρφωση των κληρικών 
και την ενημέρωση των πιστών γύρω από τα προβλήμα¬ 
τα που αντιμετωπίζουν οι Ιερείς κατά τη διακονία τους. 

Ε) Η λειτουργία χώρων φιλοξενίας για όσους Ιερείς 
και τις οικογένειες τους έχουν ανάγκη. 

ΣΤ) Η κοινωνική αποκατάσταση και η ενημέρωση των 
Ιερέων. 

Ζ) Η παροχή αντιμισθίας σε Ιερείς, που τοποθετούνται 
σε ενορίες, στις οποίες δεν υπάρχει διορισμένος Ιερέας. 

Η) Η διενέργεια ερευνών σχετικών με τα προβλήματα 
του εφημεριακού Κλήρου και των μελών των οικογε¬ 
νειών τους. 

Θ) Η ασφάλιση των Ιερέων σε φορείς ιδιωτικής ασφά¬ 
λισης, ώστε να εξασφαλίζεται η ιατρική τους περίθαλψη 
και ενδεχομένως η σύνταξή τους. 

I) Η χορήγηση υποτροφιών στα παιδιά των Ιερέων 
που διακρίνονται για τις επιδόσεις τους στο σχολείο 
και για το ήθος τους. 

ΙΑ) Η χορήγηση υποτροφιών σε νέους που θέλουν να 
γίνουν Ιερείς και διακρίνονται για το ήθος τους και το 
ορθόδοξο χριστιανικό τους φρόνημα. 

Αρθρο 3 

Οργάνωση - Διοίκηση-Διοικητικό Συμβούλιο 

1. Το Ίδρυμα τελεί υπό την πνευματική και διοικητική 
επίβλεψη και εποπτεία της Ιεράς Μητροπόλεως Δη¬ 
μητριάδος και Αλμυρού και διοικείται από πενταμελές 
Διοικητικό Συμβούλιο που απαρτίζεται από: 

Α) Τον εκάστοτε Σεβασμιώτατο Μητροπολίτη Δημη¬ 
τριάδος και Αλμυρού, ως Πρόεδρο. 

Β) Τον εκάστοτε Πρωτοσύγκελο της οικείας Ιεράς 
Μητροπόλεως, ως Αντιπρόεδρο, ο οποίος σε περίπτωση 
κωλύματος ή απουσίας του Σεβασμιωτάτου Μητροπολί¬ 
του, αναπληρώνει αυτόν και προεδρεύει του Δ.Σ. 

Γ)Ένα Κληρικό της Ιεράς Μητροπόλεως Δημητριάδος 
και Αλμυρού, οριζόμενο από το Μητροπολίτη Δημητρι¬ 
άδος και Αλμυρού. 

Δ) Δύο λαϊκούς, κατοίκους της περιφέρειας της Ιεράς 
Μητροπόλεως Δημητριάδος και Αλμυρού, που διακρίνο- 
νται για την ευσέβεια, το ήθος, την πνευματική κατάρ¬ 
τιση και ωριμότητά τους και το ενδιαφέρον τους για 
τη ζωή και το έργο της τοπικής Εκκλησίας, οι οποίοι 
ορίζονται, μαζί με τους αναπληρωτές τους, από τον 
Σεβασμιότατο Μητροπολίτη Δημητριάδος, ύστερα από 
απόφαση του Μητροπολιτικού Συμβουλίου. 

2. Η θητεία των μελών του Δ.Σ., τακτικών και αναπλη¬ 
ρωματικών, ορίζεται τριετής, οι δε διορισθέντες δύνα- 
νται να επαναδιορισθούν. Το αξίωμα των μελών του Δ.Σ. 
είναι τιμητικό και άμισθο. 


3. Μέλη του Δ.Σ. που δεν ανταποκρίνονται στα κα- 
θήκοντά τους ή κωλύονται στην άσκηση αυτών ή δε 
συμβάλλουν στην εύρυθμη, ομαλή και αποτελεσματική 
λειτουργία του Ιδρύματος, ή προβαίνουν σε ενέργειες 
που έρχονται σε αντίθεση με τους σκοπούς του Ιδρύμα¬ 
τος, ή παραιτούνται προ της λήξεως της θητείας τους, 
παύονται και αντικαθίστανται από τον Σεβασμιώτατο 
Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα 
και τον Ταμία. 

5. Το Δ.Σ. συνέρχεται τακτικά κάθε μήνα και εκτάκτως 
όταν παρίσταται ανάγκη, ύστερα από πρόσκληση του 
Προέδρου ή σε περίπτωση απουσίας ή κωλύματος αυ¬ 
τού, του Αντιπροέδρου ή ύστερα από έγγραφη αίτηση 
προς τον Πρόεδρο τριών τουλάχιστον μελών του, στην 
οποία θα πρέπει να αναφέρουν και τα προτεινόμενα 
προς συζήτηση θέματα. 

6. Το Δ.Σ. ευρίσκεται σε απαρτία και αποφασίζει νό¬ 
μιμα, όταν παρίσταται οπωσδήποτε ο Πρόεδρος, ή σε 
περίπτωση κωλύματος ή απουσίας αυτού ο Αντιπρό¬ 
εδρος και δύο (2) τουλάχιστον από τα μέλη του, οι δε 
αποφάσεις αυτού λαμβάνονται κατά πλειοψηφία των 
παρόντων μελών. Σε περίπτωση ισοψηφίας υπερισχύει 
η ψήφος του Προέδρου. 

Αρθρο 4 

Αρμοδιότητες του Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) Αποφασίζει για κάθε θέμα που αφορά στην ορ¬ 
γάνωση, διοίκηση και λειτουργία του Ιδρύματος, στη 
διαχείριση και αξιοποίηση εν γένει των κάθε φύσης 
περιουσιακών στοιχείων, που έχουν διατεθεί σε χρήση 
του Ιδρύματος, και στη διάθεση των πόρων του Ιδρύ¬ 
ματος, καθώς και για κάθε ενέργεια που σχετίζεται με 
την εκπλήρωση των σκοπών αυτού. 

β) Υποβάλλει προς έγκριση στο Μητροπολιτικό Συμ¬ 
βούλιο της Ιεράς Μητροπόλεως Δημητριάδος και Αλ¬ 
μυρού κάθε απόφαση την οποία λαμβάνει σε εκτέλεση 
του παρόντος Κανονισμού. 

γ) Συνεργάζεται για όλα τα σχετικά ζητήματα με το 
Μητροπολιτικό Συμβούλιο, με τα Εκκλησιαστικά Συμ¬ 
βούλια των Ιερών Ναών και τα Διοικητικά Συμβούλια 
των φιλανθρωπικών, κοινωφελών και λοιπών Εκκλη¬ 
σιαστικών Ιδρυμάτων της περιφέρειας της Ιεράς Μη¬ 
τροπόλεως Δημητριάδος και Αλμυρού, με διάφορους 
πολιτιστικούς, επιστημονικούς και φιλανθρωπικούς 
συλλόγους, καθώς και με την Τοπική Αυτοδιοίκηση, 
τους τοπικούς φορείς και εν γένει τις αρμόδιες κρα¬ 
τικές υπηρεσίες για την προαγωγή και επίτευξη των 
σκοπών του Ιδρύματος. 

δ) Μεριμνά για την εξεύρεση οικονομικών πόρων 
και την επαύξηση αυτών και για την εύρυθμη, ομα¬ 
λή, απρόσκοπτη και αποτελεσματική λειτουργία του 
Ιδρύματος. 

ε) Προτείνει στο Μητροπολιτικό Συμβούλιο, το οποίο 
αποφασίζει σχετικά, την πρόσληψη από το νομικό πρό¬ 
σωπο της Ιεράς Μητροπόλεως του αναγκαίου για τη 
λειτουργία του Ιδρύματος προσωπικού, σύμφωνα με τις 
διατάξεις της κείμενης νομοθεσίας, και εποπτεύει αυτό. 

στ) Αποφασίζει επί των αιτήσεων για παροχές από 
το Ίδρυμα. 

ζ) Καταρτίζει τον ετήσιο Προϋπολογισμό και Απολο¬ 
γισμό του Ιδρύματος, τους οποίους και υποβάλλει για 
έγκριση στο Μητροπολιτικό Συμβούλιο. 

η) Αποφασίζει για την ανακήρυξη Δωρητών, Ευεργε¬ 
τών και Μεγάλων Ευεργετών του Ιδρύματος. 

θ) Εισηγείται στο Μητροπολιτικό Συμβούλιο, το οποίο 
αποφασίζει σχετικά, την αποδοχή ή την αποποίηση δω¬ 
ρεών, κληρονομιών, και κληροδοσιών κινητών και ακινή¬ 
των φυσικών και νομικών προσώπων, καταλειπομένων 
υπέρ αυτού, και τα σχετικά με την άσκηση αγωγών, την 
παραίτηση από δικόγραφα αγωγών, από διαδικαστικές 
πράξεις και από ολόκληρη τη δίκη, την παραίτηση από 
ένδικα μέσα, τον συμβιβασμό ή την εξωδικαστική επί¬ 
λυση διαφορών. 

ι) Μπορεί με απόφασή του να αναθέτει την εκπροσώ¬ 
πηση του Ιδρύματος για την εκτέλεση συγκεκριμένων 
πράξεων σε άλλο μέλος του Δ.Σ. (πλην του Προέδρου 
ή του Αντιπροέδρου) ή σε τρίτο πρόσωπο. 

ια) Αποφασίζει για κάθε άλλο θέμα, το οποίο ανακύ¬ 
πτει κατά την εφαρμογή των διατάξεων του παρόντος 
Κανονισμού και δεν προβλέπεται ρητά σε αυτόν, υπό 
τον όρο της έγκρισης των αποφάσεών του από το Μη- 
τροπολιτικό Συμβούλιο. 

Αρθρο 5 

Αρμοδιότητες του Προέδρου, του Αντιπροέδρου, του 
Γραμματέα και του Ταμία του Διοικητικού Συμβουλίου 

Ο Πρόεδρος του Δ.Σ.: 

α) Έχει την ευθύνη όλων των δραστηριοτήτων του 
Ιδρύματος και συντονίζει τα μέλη του Δ.Σ. για την υλο¬ 
ποίηση των σκοπών του Ιδρύματος. 

β) Εκπροσωπεί το Ίδρυμα ενώπιον κάθε Διοικητικής, 
Δικαστικής και Εκκλησιαστικής Αρχής και οποιοσδήπο¬ 
τε άλλης Αρχής και σε όλες του τις σχέσεις με άλλα 
Ιδρύματα, Οργανισμούς, νομικά και φυσικά πρόσωπα. 

γ) Λαμβάνει γνώση όλων των εισερχομένων και εξερ- 
χόμενων εγγράφων του Ιδρύματος, συνυπογράφει με 
τον Γραμματέα όλη την αλληλογραφία αυτού και συνυ¬ 
πογράφει με τον Ταμία τα οικονομικής φύσης έγγραφα. 

δ) Συγκαλεί το Δ.Σ. σε τακτικές ή έκτακτες συνεδριά¬ 
σεις, διευθύνει τις σε αυτές συζητήσεις και συνυπογρά¬ 
φει με τον Γ ραμματέα τα πρακτικά των συνεδριάσεων. 

ε) Εν γένει μεριμνά για την εφαρμογή των διατάξεων 
του παρόντος Κανονισμού. 

2. Ο Αντιπρόεδρος του Δ.Σ. αναπληρώνει τον Πρό¬ 
εδρο, σε περίπτωση απουσίας ή κωλύματος, σε όλες 
τις ως άνω αρμοδιότητες αυτού και ενεργεί κατόπιν 
εντολής του. 

3. Ο Γραμματέας του Δ.Σ. τηρεί το Βιβλίο Πρωτο¬ 
κόλλου εισερχομένων και εξερχόμενων εγγράφων του 
Ιδρύματος και συντάσσει όλα τα έγγραφα και όλη την 
αλληλογραφία του Ιδρύματος για την οποία ενημε¬ 
ρώνει του Πρόεδρο και την οποία συνυπογράφει με 
αυτόν. Επίσης τηρεί Λοιπά Γενικά Βιβλία, απαραίτητα 
για τη λειτουργία του Ιδρύματος, των οποίων την τή¬ 
ρηση ήθελε να αποφασίσει το Δ.Σ. αυτού και το Βιβλίο 
Πρακτικών των Συνεδριάσεων του Δ.Σ. του Ιδρύματος, 
συνυπογράφει με τον Πρόεδρο τα εν λόγω πρακτικά, 
τα οποία συντάσσει και φυλάσσει τα έγγραφα, την αλ¬ 
ληλογραφία, τα Βιβλία και τη σφραγίδα του Ιδρύματος. 

4. Ο Ταμίας ενεργεί για λογαριασμό του Δ.Σ., έναντι 
του οποίου είναι υπόλογος, τις διαχειριστικές πράξεις 
αναφορικά προς τα κάθε φύσης περιουσιακά στοιχεία, 


που έχουν διατεθεί σε χρήση του Ιδρύματος. Τηρεί το 
Βιβλίο Ταμείου, καθώς και τα Διπλότυπα Γραμμάτια Ει- 
σπράξεως, θεωρημένα από την οικεία Ιερά Μητρόπολη με 
την ένδειξη «Δια το Ίδρυμα Ενίσχυσης και Επιμόρφωσης 
του Εφημεριακού Κλήρου της Ιεράς Μητροπόλεως Δη- 
μητριάδος και Αλμυρού», τα οποία συνυπογράφει με τον 
Πρόεδρο, διενεργεί τις πληρωμές για κάθε δαπάνη που 
προβλέπεται στον εγκεκριμένο Προϋπολογισμό, βάσει 
διπλοτύπων Ενταλμάτων Πληρωμής, θεωρημένων από 
την Ιερά Μητρόπολη, τα οποία επίσης συνυπογράφει, 
όπως άλλωστε και όλα τα οικονομικής φύσης έγγραφα, 
με τον Πρόεδρο, ευθύνεται για την φύλαξη των χρημά¬ 
των του Ιδρύματος, τα οποία κατατίθενται σε ιδιαίτερο 
λογαριασμό μιας από τις Τράπεζες που λειτουργούν 
στην πόλη του Βόλου, στο όνομα του Νομικού Προσώπου 
της Ιεράς Μητροπόλεως Δημητριάδος και Αλμυρού με 
την ένδειξη «Ιδρυμα Ενίσχυσης και Επιμόρφωσης του 
Εφημεριακού Κλήρου», έχει την ευχέρεια να παρακρατεί 
εξ αυτών ποσό αναγκαίο για την κάλυψη των εκτάκτων 
και επειγουσών δαπανών του Ιδρύματος, το ύψος του 
οποίου καθορίζεται με απόφαση του Δ.Σ., και διενεργεί 
αναλήψεις χρημάτων κατόπιν αποφάσεως του Δ.Σ., για 
τη λήψη της οποίας είναι απαραίτητη η ψήφος του Σεβα- 
σμιωτάτου Μητροπολίτου, ως Προέδρου. Επίσης, τηρεί 
το Βιβλίο Εσόδων - Εξόδων, το Βιβλίο Κτηματολογίου 
και κάθε άλλο βιβλίο ή στοιχείο κριθεί απαραίτητο για 
την εύρυθμο οικονομική διαχείριση του Ιδρύματος. 

Αρθρο 6 

Προσωπικό του Ιδρύματος 

Το προσωπικό του Ιδρύματος διακρίνεται σε εθελο¬ 
ντικό και έμμισθο. Στο εθελοντικό προσωπικό συγκα¬ 
ταλέγονται όσοι με τη θέλησή τους και άνευ αμοιβής 
παρέχουν τις υπηρεσίες τους στο Ίδρυμα. Το έμμισθο 
προσωπικό προσλαμβάνεται εκτάκτως από το νομικό 
πρόσωπο της Ιεράς Μητροπόλεως Δημητριάδος και Αλ¬ 
μυρού, όποτε παραστεί συγκεκριμένη ανάγκη, σύμφωνα 
με τις διατάξεις της κείμενης νομοθεσίας. 

Αρθρο 7 

Τηρούμενα Βιβλία 

ΤοΊδρυμα έχει αυτοτελή διαχείριση, τηρεί δε υποχρε¬ 
ωτικούς, με τη μέριμνα του Γραμματέα και του Ταμία 
του Δ.Σ., τα γενικά και διαχειριστικά αυτού βιβλία, τα 
οποία πρέπει να φέρουν ίδια αρίθμηση το καθένα κατά 
φύλλο και να είναι θεωρημένα νομίμως από την Ιερά 
Μητρόπολη Δημητριάδος και Αλμυρού, ήτοι: 

1) Βιβλίο Πρωτοκόλλου εισερχομένων και εξερχόμενων 
εγγράφων, 

2) Βιβλίο Πρακτικών των Συνεδριάσεων του Δ.Σ., 

3) Βιβλίο Ταμείου και αριθμημένα κατ’ αύξοντα αριθ¬ 
μό Διπλότυπα Γραμμάτια Εισπράξεως και Εντάλματα 
Πληρωμής, τα οποία είναι εκτελεστέα εφ’ όσον φέρουν 
την υπογραφή του Προέδρου και του Ταμία του Δ.Σ. 
του Ιδρύματος, 

4) Βιβλίο Αποθήκης, 

5) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν δια¬ 
τεθεί σε χρήση του Ιδρύματος, 

6) Βιβλίο Υλικού, στο οποίο καταγράφονται όλα τα 
κινητά περιουσιακά στοιχεία, που έχουν διατεθεί σε 
χρήση του Ιδρύματος. 

Άρθρο 8 

Πόροι του Ιδρύματος και διάθεσή τους 

1. Πόροι του Ιδρύματος είναι: 

α) Οι επιχορηγήσεις του Γενικού ή των Ενοριακών 
Φιλόπτωχων Ταμείων της Ιερός Μητροπόλεως Δημη- 
τριάδος και Αλμυρού, 

β) Κρατικές επιχορηγήσεις, επιχορηγήσεις από τα ει¬ 
δικά σχετικά με τους σκοπούς του προγράμματα της 
Ευρωπαϊκής Ένωσης, επιχορηγήσεις Διεθνών Οργανι¬ 
σμών, επιχορηγήσεις της Νομαρχιακής ή Τοπικής Αυτο¬ 
διοίκησης, Οργανισμών και άλλων Νομικών Προσώπων 
Δημοσίου ή Ιδιωτικού Δικαίου, επιχορηγήσεις φυσικών 
προσώπων και κάθε άλλη νόμιμη επιχορήγηση, 
γ) πρόσοδοι από την αξιοποίηση των κάθε φύσης 
περιουσιακών στοιχείων, που έχουν διατεθεί σε χρήση 
του Ιδρύματος, 

δ) πρόσοδοι από την πραγματοποίηση διαφόρων εκ¬ 
δηλώσεων του Ιδρύματος, 

ε) δωρεές, κληρονομιές και κληροδοσίες κινητών και 
ακινήτων, εκ μέρους φυσικών και νομικών προσώπων, 
καταλειπόμενες υπέρ αυτού και περιερχόμενες κατά 
πλήρη κυριότητα στο νομικό πρόσωπο της Ιεράς Μη¬ 
τροπόλεως Δημητριάδος και Αλμυρού, 
στ) εισφορές φίλων του Ιδρύματος, 
ζ) κάθε άλλη πρόσοδος, σύμφωνη με το Ορθόδοξο 
Χριστιανικό πνεύμα, που προέρχεται από κάθε νόμιμη 
πηγή και δεν κατονομάζεται ρητά στον παρόντα Κανο¬ 
νισμό, κατόπιν αποφάσεως του οικείου Μητροπολιτικού 
Συμβουλίου, προτάσει του Δ.Σ., στην οποία θα ορίζεται 
ειδικά η νομιμότητα της σχετικής πράξης αποδοχής 
της προσόδου και εάν αυτή εξυπηρετεί τους σκοπούς 
του Ιδρύματος. 

2. Η περιέλευση οιουδήποτε κινητού ή ακινήτου πράγ¬ 
ματος στη χρήση του Ιδρύματος γίνεται πάντα στο 
όνομα του νομικού προσώπου της Ιεράς Μητροπόλεως 
Δημητριάδος και Αλμυρού, στο οποίο μεταβιβάζεται 
η κυριότητα, νομή και κατοχή του πράγματος. Στην 
πράξη δε της μεταβίβασης γίνεται ειδικότερη μνεία 
και αναφορά με την ένδειξη «Δια το Ίδρυμα Ενίσχυσης 
και Επιμόρφωσης του Εφημεριακού Κλήρου της Ιεράς 
Μητροπόλεως Δημητριάδος και Αλμυρού», το οποίο, ως 
ΕκκλησιαστικόΊδρυμα, θα έχει τη χρήση για όσο χρόνο 
υφίσταται, προς εκπλήρωση των σκοπών του. 

3. Οι ανωτέρω πόροι του Ιδρύματος διατίθενται κα¬ 
τόπιν αποφάσεως του Δ.Σ. αυτού, που εγκρίνεται από 
το οικείο Μητροπολιτικό Συμβούλιο, για: 

α) την υλοποίηση των σκοπών του Ιδρύματος, 
β) την κάλυψη των τρεχουσών δαπανών του Ιδρύ¬ 
ματος, 

γ) τις αμοιβές και τις ασφαλιστικές εργοδοτικές ει¬ 
σφορές του υπηρετούντος εμμίσθου προσωπικού, σύμ¬ 
φωνα με τις διατάξεις της κείμενης νομοθεσίας, 
δ) την κάλυψη κάθε δαπάνης του Ιδρύματος που προ- 
βλέπεται στον εγκεκριμένο Προϋπολογισμό αυτού, και 
ε) την κάλυψη κάθε έκτακτης δαπάνης, έπειτα από 
έγκριση του Μητροπολιτικού Συμβουλίου, η οποία ανα¬ 
κύπτει και αποσκοπεί στην επίτευξη των σκοπών αυτού. 

Άρθρο 9 

Δωρητές, Ευεργέτες, Μεγάλοι Ευεργέτες 

Το Διοικητικό Συμβούλιο του Ιδρύματος μπορεί να 
ανακηρύσσει Δωρητές, Ευεργέτες και Μεγάλους Ευερ¬ 
γέτες του Ιδρύματος είτε εν ζωή ευρισκόμενους, είτε 


μετά θάνατον. Δωρητές ανακηρύσσονται όσοι εισφέ¬ 
ρουν στο Ίδρυμα χρηματικά ποσά ή περιουσιακά στοι¬ 
χεία αξίας 301 έως 1.500 ευρώ και Μεγάλοι Ευεργέτες 
όσοι εισφέρουν χρηματικά ποσά ή περιουσιακά στοιχεία 
αξίας 1.501 ευρώ και άνω. Δωρητές μπορούν να ανακη- 
ρύσσονται από το Διοικητικό Συμβούλιο και πρόσωπα, 
τα οποία προσέφεραν στο Ίδρυμα άλλες εξαιρετικές 
υπηρεσίες. Τα ονόματα των Δωρητών, Ευεργετών και 
Μεγάλων Ευεργετών μπορούν να αναγράφονται σε μαρ¬ 
μάρινη πλάκα, αναρτώμενη σε κατάλληλο χώρο στο 
κτίριο του Ιδρύματος. 

Αρθρο 10 

Έλεγχος του Ιδρύματος 

1. Έλεγχος νομιμότητος της οικονομικής διαχείρισης 
του Ιδρύματος διενεργείται από το Μητροπολιτικό Συμ¬ 
βούλιο της Ιεράς Μητροπόλεως Δημητριάδος και Αλμυ¬ 
ρού κατά την υποβολή του Απολογισμού προς έγκριση, 
σύμφωνα με τις κείμενες διατάξεις. 

2. Κάθε άλλος οικονομικός και διαχειριστικός έλεγχος 
διενεργείται σύμφωνα με το άρθρο 46 παρ. 4 του ν. 
590/1977 ή σύμφωνα με τον υπ’ αριθμ. 210/2010 Κανονι¬ 
σμό της Ιεράς Συνόδου, όπως εκάστοτε ισχύουν. 

Αρθρο 11 

Ίδρυση παραρτημάτων του Ιδρύματος 

Το Ίδρυμα δύναται δια αποφάσεως του Μητροπολιτι- 
κού Συμβουλίου, προτάσει του Διοικητικού Συμβουλίου 
αυτού, να ιδρύει και να θέτει σε λειτουργία παραρτή¬ 
ματα στην περιφέρεια της Ιεράς Μητροπόλεως Δημη¬ 
τριάδος και Αλμυρού, των οποίων η οργάνωση, διοίκηση 
και λειτουργία ρυθμίζονται όπως και αυτού. 

Αρθρο 12 
Τελικές διατάξεις 

Το παρόνΊδρυμα, με την ως άνω μορφή και οργάνωση, 
καταργείται με απόφαση της Ιεράς Συνόδου κατόπιν 
ομόφωνης και αιτιολογημένης αποφάσεως του Διοι¬ 
κητικού Συμβουλίου αυτού, παρόντων όλων των μελών 
του, που εγκρίνεται από το Μητροπολιτικό Συμβούλιο, 
όταν δεν εκπληρώνει τις εκκλησιολογικές αυτού προϋ¬ 
ποθέσεις και την αποστολή του, όταν παρεκκλίνει των 
σκοπών του, ή καταστεί ανέφικτη η λειτουργία του. Σε 
κάθε περίπτωση κατάργησης του Ιδρύματος, η χρήση 
των κάθε φύσης περιουσιακών στοιχείων, η οποία είχε 
παραχωρηθεί στοΊδρυμα, επανέρχεται αυτοδικαίως στο 
νομικό πρόσωπο της Ιεράς Μητροπόλεως Δημητριάδος 
και Αλμυρού, στην πλήρη κυριότητα του οποίου άλλω¬ 
στε αυτά ανήκουν. 

Αρθρο 13 

1. Ο παρών Κανονισμός ισχύει από της δημοσιεύσεως 
του στην Εφημερίδα της Κυβερνήσεως. Ο Κανονισμός 
επίσης δημοσιεύεται και δια του επισήμου Δελτίου της 
Εκκλησίας της Ελλάδος «ΕΚΚΛΗΣΙΑ». 

2. Κάθε τροποποίηση αυτού γίνεται από την Ιερά Σύ¬ 
νοδο κατόπιν αιτιολογημένης αποφάσεως του Διοικη¬ 
τικού Συμβουλίου του Ιδρύματος, που λαμβάνεται με 
πλειοψηφία τεσσάρων μελών, συμπεριλαμβανομένου 
του Σεβασμιωτάτου Μητροπολίτου, ως Προέδρου, και 
εγκρίνεται από το οικείο Μητροπολιτικό Συμβούλιο. Δη¬ 
μοσιεύεται δε όπως και ο παρών Κανονισμός. 

Άρθρο 14 
Κάλυψις δαπάνης 

Εκ της δημοσιεύσεως των διατάξεων του παρόντος 
Κανονισμού δεν προκαλείται δαπάνη εις βάρος του προ¬ 
ϋπολογισμού του νομικού προσώπου της Ιεράς Μητρο- 
πόλεως Δημητριάδος και Αλμυρού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 14 Ιανουάριου 2014 

Ο Πρόεδρος 

ΐ Ο Αθηνών ΙΕΡΩΝΥΜΟΣ 

-*- 

(3) 

Σύσταση και λειτουργία Εκκλησιαστικού Ιδρύματος με 
την επωνυμία «ΦΙΛΟΞΕΝΙΑ - ΜΟΝΑΔΑ ΦΡΟΝΤΙΔΑΣ 
ΗΛΙΚΙΩΜΕΝΩΝ ΚΑΙ ΣΤΕΓΗ ΑΣΘΕΝΩΝ (ΚΑΡΚΙΝΟΠΑ¬ 
ΘΩΝ ΚΑΙ ΑΡΡΩΣΤΩΝ ΚΑΙ ΣΥΓΓΕΝΩΝ) ΤΟΥ ΕΝΟΡΙΑ- 
ΚΟΥ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΛΑΡΙΣΗΣ ΤΗΣ 
ΙΕΡΑΣ ΜΗΤΡΟΠΟΛΕΩΣ ΛΑΡΙΣΗΣ ΚΑΙ ΤΥΡΝΑΒΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ' όψιν: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του Νόμου 590/1977 «Περί καταστατικού Χάρτου 
της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας, που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους, προς το Χρι- 
στεπώνυμον της Εκκλησίας πλήρωμα, 

3. Την υπ’ αριθμ. 345/25.6.2013 Πράξιν και την υπ’ αριθμ. 
1036/367/9.12.2013 Πρότασιν του Σεβασμιωτάτου Μητρο¬ 
πολίτου Λαρίσης και Τυρνάβου Ιγνατίου, 

4. Την από 10.1.2014 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος, 

ΑΠΟΦΑΣΙΖΕΙ 

Συνιστά εις την Ιεράν Μητρόπολιν Λαρίσης και Τυρ¬ 
νάβου Εκκλησιαστικό ν Ίδρυμα υπό την επωνυμίαν «ΦΙ¬ 
ΛΟΞΕΝΙΑ - ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ ΚΑΙ 
ΣΤΕΓΗ ΑΣΘΕΝΩΝ (ΚΑΡΚΙΝΟΠΑΘΩΝ ΚΑΙ ΑΡΡΩΣΤΩΝ ΚΑΙ 
ΣΥΓΓΕΝΩΝ ΤΟΥ ΕΝΟΡΙΑΚΟΥ ΙΕΡΟΥ ΝΑΟΥ ΑΓΙΟΥ ΝΙΚΟ¬ 
ΛΑΟΥ ΛΑΡΙΣΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΡΙΣΗΣ ΚΑΙ 
ΤΥΡΝΑΒΟΥ», το οποίον θα λειτουργή ως εξηρτημένη 
Υπηρεσία του Νομικού Προσώπου της Ιεράς Μητρο- 
πόλεως Λαρίσης και Τυρνάβου και θα εδρεύη εις την 
πάλιν της Λάρισας. Η οργάνωσις, διοίκησις, διαχείρισις 
και λειτουργία του Ιδρύματος τούτου θα διέπεται από 
τας διατάξεις του επομένου Κανονισμού: 

ΚΑΝΟΝΙΣΜΟΣ 

Λειτουργίας, Διοικήσεως και Διαχειρίσεως 
του Εκκλησιαστικού Ιδρύματος ΚΟΙΝΩΦΕΛΕΣ - 

ΠΡΟΝΟΙΑΚΟ ΙΔΡΥΜΑ ΦΡΟΝΤΙΔΑΣ ΗΛΙΚΙΩΜΕΝΩΝ & 

ΣΤΕΓΗ ΑΣΘΕΝΩΝ (ΚΑΡΚΙΝΟΠΑΘΩΝ & ΑΡΡΩΣΤΩΝ & 
ΣΥΓΓΕΝΩΝ) του Ιερού Ναού Αγίου Νικολάου Λαρίσης, 
της Ιεράς Μητροπόλεως Λαρίσης και Τυρνάβου 
υπό την επωνυμίαν «ΦΙΛΟΞΕΝΙΑ» 

Άρθρον Ιον 
Νομική μορφή -Εδρα 

Το Ίδρυμα αποτελεί εξηρτημένη υπηρεσία του Ιερού 
Ναού Αγίου Νικολάου Λαρίσης, αυτοτελούς οικονομικής 


διαχειρίσεως, τελούν υπό την άμεσον εποπτείαν της Ιε¬ 
ράς Μητροπόλεως Λαρίσης και Τυρνάβου, διοικούμενον 
σύμφωνα με τις διατάξεις του παρόντος Κανονισμού. 

Είναι κοινωφελής και μη κερδοσκοπικού χαρακτήρα 
υπηρεσία της ανωτέρω Ιεράς Μητροπόλεως και έδρα 
της έχει την Τερψιθέα Λαρίσης. 

Αρθρον 2ον 
Σκοποί 

Σκοπός του Ιδρύματος είναι η λειτουργία της Μονά- 
δος Φροντίδος και Φιλοξενίας Ηλικιωμένων και Στέγης 
Ασθενών (Καρκινοπαθών και Αρρώστων και Συγγενών) 
υπό την επωνυμίαν «ΦΙΛΟΞΕΝΙΑ» και η κατά το δυνα¬ 
τόν άριστη διαμονή των εις αυτό των φιλοξενουμένων, 
έως έξι μηνών το πλείστον, άνευ ιατροφαρμακευτικής 
περιθάλψεως. 

Αρθρον 3ον 
Πόροι 

1. Πόροι του Ιδρύματος είναι: 

α. Οι συντάξεις των περιθαλπομένων. 

β. Κληροδοσίες ή κληρονομιές ευγενών Δωρητών. 

γ. Επιχορηγήσεις, δωρεές και άλλες προσφορές νο¬ 
μικών ή φυσικών προσώπων. 

δ. Κάθε έσοδο προερχόμενο από την αξιοποίηση της 
κινητής και ακίνητης περιουσίας του Ιδρύματος, καθώς 
και από οποιαδήποτε νόμιμη πηγή. 

2. Οι πόροι του Ιδρύματος διατίθενται κατόπιν απο- 
φάσεως του Δ.Σ. προς εκπλήρωσιν των σκοπών του 
Ιδρύματος και την απόκτησιν και διατήρησιν των κατάλ¬ 
ληλων μέσων δια την εκπλήρωσιν των σκοπών αυτού. 

Άρθρον 4ον 
Διοίκησις 

1. Το Ίδρυμα διοικείται από πενταμελές (5) Διοικητικό 
Συμβούλιο, το οποίον συγκροτείται από: 

α) Τον εκάστοτε Μητροπολίτη Λαρίσης και Τυρνάβου, 
ως Πρόεδρο, αναπληρούμενο από τον νόμιμο ή τον ει- 
δικώς προς τούτο εντεταλμένο αναπληρωτή του. 

β) Τον εκάστοτε Πρόεδρο του Εκκλησιαστικού Συμ¬ 
βουλίου του Ιερού Ναού Αγίου Νικολάου Λαρίσης. 

γ) Τον εκάστοτε Ταμία του Εκκλησιαστικού Συμβου¬ 
λίου του Ιερού Ναού Αγίου Νικολάου Λαρίσης. 

δ) Δύο (2) λαϊκούς άνδρας ή γυναίκας εκ της Ιεράς 
Μητροπόλεως Λαρίσης και Τυρνάβου, οριζόμενους 
επίσης υπό του Σεβασμιωτάτου Προέδρου, μετά των 
αναπληρωτών των, διακρινομένων δια την ευσέβειαν 
και τα φιλανθρωπικά των αισθήματα. 

2. Το Δ.Σ. κατά την πρώτην συνεδρίαν αυτού ορίζει εκ 
των μελών του τον Γραμματέα και τον Ταμίαν αυτού. 

3. Το αξίωμα του Προέδρου και των μελών του Δι¬ 
οικητικού Συμβουλίου είναι τιμητικό και άμισθο και η 
θητεία του τριετής. 

Αρθρον δον 

Καθήκοντα του Διοικητικού Συμβουλίου 

1. Το Διοικητικό Συμβούλιο διοικεί το Ίδρυμα και φρο¬ 
ντίζει δια την εκπλήρωση των σκοπών του. Είναι αρμό¬ 
διο δια την εν γένει διαχείριση των υποθέσεων του Ιδρύ¬ 
ματος, την οποίαν διεξάγει αυτοτελώς. Οι αποφάσεις 
του Δ.Σ. τελούν υπό την έγκριση του Μητροπολιτικού 
Συμβουλίου. 

2. Ειδικώτερον το Δ.Σ.: 

α) Ορίζει τις διάφορες υπηρεσίες και λειτουργίες του 
Ιδρύματος ανάλογα με τις εκάστοτε ανάγκες και τους 
επιλεγόμενους στόχους εντός των σκοπών του. 

β) Συντάσσει τον Προϋπολογισμόν και Απολογισμόν 
Εσόδων και Εξόδων. 

γ) Αποδέχεται ή απορρίπτει κληρονομιές, κληροδοσί¬ 
ες, δωρεές ή άλλες εισφορές και δη υπό όρον. 

δ) Διορίζει και παύει το απαραίτητο για τη λειτουργία 
του Ιδρύματος προσωπικό, σύμφωνα με τις κείμενες 
διατάξεις. 

ε) Αποφασίζει επί παντός θέματος διοικήσεως, διαχει- 
ρίσεως, οργανώσεως και λειτουργίας του Ιδρύματος, μη 
προβλεπομένου υπό του παρόντος Κανονισμού. 

3. Οι αποφάσεις του Δ.Σ. λαμβάνονται δια πλειοψηφί- 
ας κατόπιν γενομένης ψηφοφορίας και εις περίπτωσιν 
ισοψηφίας υπερισχύει η ψήφος του Σεβασμιωτάτου 
Προέδρου. 

Αρθρον 6ον 

Καθήκοντα του Προέδρου 

Ο Σεβ. Πρόεδρος, εκτός από τις προαναφερθείσες 
αρμοδιότητες του, ενεργεί και τα κατωτέρω οριζόμενα: 

α) Εκπροσωπεί το Ίδρυμα ενώπιον όλων των Αρχών 
ή εκχωρεί κατά περίπτωσιν το δικαίωμα τούτο εις τον 
Πρόεδρον του Εκκλησιαστικού Συμβουλίου του Ιερού 
Ναού Αγίου Νικολάου Λαρίσης, κατόπιν αποφάσεως 
αυτού. 

β) Προσκαλεί το Διοικητικό Συμβούλιο και διευθύνει 
τις συνεδριάσεις του. 

γ) Καταρτίζει τα θέματα της Ημερήσιας Διατάξεως 
των Συνεδριών του Διοικητικού Συμβουλίου. 

δ) Υπογράφει όλα τα εξερχόμενα έγγραφα. 

ε) Μεριμνά δια την εκτέλεσιν των αποφάσεων του 
Διοικητικού Συμβουλίου. 

Αρθρον 7ον 

Καθήκοντα του Γραμματέως 

Ο Γραμματεύς έχει αρμοδιότητα να συντάσσει τα 
Πρακτικά του Διοικητικού Συμβουλίου και να φυλάσσει 
το βιβλίον των Πρακτικών. Τηρεί το βιβλίον Πρωτοκόλ¬ 
λου της αλληλογραφίας, το Αρχείον του Ιδρύματος και 
φυλάσσει την σφραγίδα αυτού. Συντάσσει την ετήσια 
Έκθεση πεπραγμένων του Ιδρύματος. 

Γραμματέας και Εισηγητής ορίζεται δια του παρόντος 
ο εκάστοτε Διευθυντής - Εφημέριος του Ιδρύματος. Ο 
Σεβ. Πρόεδρος δύναται πάντως με απόφαση του να 
ορίσει ως γραμματέα κληρικό ή λαϊκό, υπάλληλο ή μη 
της Ιερός Μητροπόλεως. 

Αρθρον δον 
Καθήκοντα του Ταμία 

1. Ο Ταμίας εισπράττει τα Έσοδα του Ιδρύματος και 
υπογράφει τις αποδείξεις. 

Επίσης ενεργεί τις Πληρωμές, αφού προηγουμένως 
εκδοθή το ανάλογο χρηματικό Ένταλμα Πληρωμής, το 
οποίον υπογράφεται προηγουμένως είτε από τον Πρό¬ 
εδρο, είτε από ειδικώς εξουσιοδοτημένο Σύμβουλο. 

Τηρεί τα διαχειριστικά βιβλία του Ιδρύματος, φυλάσ¬ 
σει ταύτα, ως και τα παραστατικά των Εισπράξεων 
και των Πληρωμών. Συντάσσει τον Προϋπολογισμόν και 
τον Απολογισμόν, τους οποίους υποβάλλει εγκαίρως 
προς έγκρισιν εις το Διοικητικόν Συμβούλιον δια τα 


περαιτέρω νόμιμα. Κρατεί το βιβλίον Ταμείου, εις το 
οποίον καταχωρίζονται με χρονολογική σειρά και με την 
αναγκαίαν λογιστικήν τάξιν τα Έσοδα και τα Έξοδα, τα 
οποία πραγματοποιούνται κατά την χρονικήν διάρκειαν 
εκάστης οικονομικής χρήσεως. 

Τηρεί το στέλεχος διπλοτύπων Γραμματίων Εισπράξε- 
ως και το στέλεχος διπλοτύπων ενταλμάτων Πληρωμών, 
τα οποία κατ' έτος αριθμούνται και θεωρούνται από την 
Ιερόν Μητρόπολιν Λαρίσης και Τυρνάβου. 

2. Το Ίδρυμα χρησιμοποιεί τα εξής Λογιστικά βιβλία: 
α. Βιβλίο Ταμείου εσόδων και εξόδων. 

β. Γραμμάτια Εισπράξεως. 
γ. Εντάλματα πληρωμών, 
δ. Βιβλίον Αφιερωμάτων - Τιμαλφών, 
ε. Βιβλίον Κτηματολογίου. 

3. Τα χρήματα του Ιδρύματος, είτε αυτά προέρχο¬ 
νται από τα δικά του έσοδα είτε από άλλες πηγές, 
κατατίθενται σε λογαριασμό Ταμιευτηρίου ή Όψεως, 
σε λογαριασμούς επί προθεσμία ή Μερίδια Αμοιβαίων 
Κεφαλαίων εις ένα ή περισσότερα Υποκαταστήματα 
των Τραπεζών ή εις το Ταχυδρομικόν Ταμιευτήριον. Οι 
βεβαιούμενοι τόκοι καταχωρίζονται ωςΈσοδον. 

Αρθρον 9ον 
Καθήκοντα Διευθυντού 

α) Ο Διευθυντής του Ιδρύματος διορίζεται και παύεται 
με απόφαση του Δ.Σ του Ιδρύματος, εκτελεί πάσας τας 
εντολάς του Δ.Σ και είναι υπεύθυνος δια την καλήν 
λειτουργία του Ιδρύματος. Ο Διευθυντής δύναται να 
είναι και μέλος του Δ.Σ. του Ιδρύματος. 

β) Ο Διευθυντής εισηγείται άνευ ψήφου τα θέματα 
του Δ.Σ., συντάσσει τα Πρακτικά αυτού και φυλάσσει το 
βιβλίον των Πρακτικών. Τηρεί το βιβλίον Πρωτοκόλλου 
της αλληλογραφίας, το Αρχείον του Ιδρύματος και συ¬ 
ντάσσει την ετήσιαΈκθεση πεπραγμένων του Ιδρύματος. 

γ) Καθορίζει τα Προγράμματα εργασίας του προσω¬ 
πικού και παρακολουθεί την καλήν εκτέλεσιν αυτού. 

δ) Ελέγχει τις παραβάσεις των καθηκόντων των ερ¬ 
γαζομένων και επιβάλλει την ποινήν της προφορικής ή 
εγγράφου επιπλήξεως. Βαρύτερα παραπτώματα αναφέ¬ 
ρει εις τον Σεβ. Πρόεδρον του Δ.Σ. δια τα περαιτέρω. 

ε) Ο Διευθυντής δύναται να εκπροσωπεί το Ίδρυμα 
στα Δικαστήρια και τις Δημόσιες Αρχές, μετά από από¬ 
φαση του Δ.Σ. 

Αρθρον ΙΟον 
Οικονομική λειτουργία 

1. Τα χρήματα του Ιδρύματος κατατίθενται σε λογα¬ 
ριασμό Ταμιευτηρίου, Τρεχούμενο, Όψεως ή επί προ¬ 
θεσμία εις ένα ή περισσότερα Υποκαταστήματα των 
Τραπεζών ή εις το Ταχυδρομικόν Ταμιευτήριον, επ' ονό- 
ματι του Ιδρύματος ή εις κινητές αξίες. Οι βεβαιούμενοι 
τόκοι καταχωρίζονται ωςΈσοδον. 

2. Το Ίδρυμα χρησιμοποιεί τα εξής Λογιστικά βιβλία: 
α) Βιβλίο Ταμείου εσόδων και εξόδων. 

β) Γ ραμμάτια Εισπράξεως. 
γ) Εντάλματα πληρωμών. 

Αρθρον 11ον 
Σφραγίς 

Το Ίδρυμα έχει δική του κυκλική σφραγίδα, η οποία 
γύρωθεν φέρει την επωνυμίαν του Ιδρύματος και εις το 
κέντρον την εικόνα του Αγίου Νικολάου. 

Αρθρον 12ον 

Τροποποίηση του Κανονισμού- 
Κατάργησις του Ιδρύματος 

1. Ο παρών Κανονισμός τροποποιείται υπό της Ιερός 
Συνόδου της Εκκλησίας της Ελλάδος, κατόπιν προτά- 
σεως του Διοικητικού Συμβουλίου του Ιδρύματος και 
αιτιολογημένης αποφάσεως του Εκκλησιαστικού Συμ¬ 
βουλίου του Ιερού Ναού Αγίου Νικολάου Λαρίσης, τη 
εγκρισει του Σεβασμιωτάτου Μητροπολίτου Λαρίσης και 
Τυρνάβου και του οικείου Μητροπολιτικού Συμβουλίου. 

2. Το παρόν Ίδρυμα καταργείται υπό της Ιερός Συνό¬ 
δου της Εκκλησίας της Ελλάδος, κατόπιν προτάσεως 
του Διοικητικού Συμβουλίου του Ιδρύματος και αιτιολο¬ 
γημένης αποφάσεως του Εκκλησιαστικού Συμβουλίου 
του Ιερού Ναού Αγίου Νικολάου Λαρίσης, τη εγκρισει 
του Σεβασμιωτάτου Μητροπολίτου Λαρίσης και Τυρνά¬ 
βου και του οικείου Μητροπολιτικού Συμβουλίου, όταν 
παρεκκλίνη του σκοπού του, ή καθίσταται ανέφικτος η 
λειτουργία του. 

3. Εις κάθε περίπτωσιν καταργήσεως του Ιδρύματος 
παν κινητόν και ακίνητον περιουσιακόν αυτού στοιχεί- 


ον, καθώς και κάθε δικαίωμα και αξίωσις αυτού, ανήκει 
στο Νομικό Πρόσωπο της Ενορίας του Αγίου Νικολάου 
Λαρίσης. 

Αρθρον13ον 
Κάλυψις δαπάνης 

Εκ της δημοσιεύσεως του παρόντος Κανονισμού δεν 
προκαλείται δαπάνη εις βάρος του προϋπολογισμού του 
νομικού προσώπου της Ιεράς Μητροπόλεως Λαρίσης και 
Τυρνάβου ή της Ενορίας του Αγίου Νικολάου Λαρίσης. 

Αρθρον 14ον 

Ο παρών Κανονισμός ισχύει από της δημοσιεύσεως 
αυτού εις την Εφημερίδα της Κυβερνήσεως. Ο Κανονι¬ 
σμός επίσης δημοσιεύεται και δια του επισήμου Δελτίου 
της Εκκλησίας της Ελλάδος «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 14 Ιανουάριου 2014 

Ο Πρόεδρος 

1- Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: όί1ρ://νννννν.β1.9Γ - β-πιαΜ: ννβόπΐ33ΐβι·.βί@6ΐ.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

















































































